Dobrý deň,
pokiaľ na Vás mama prepíše svoj byt za života, bude Vám patriť v celosti.
Ak sa pýtate na prípad dedenia po úmrtí Vašej matky, potom platí, že pokiaľ byt je vo výlučnom vlastníctve Vašej matky (zrejme jej pripadol v rámci vyporiadania BSM z prvého manželstva), v rámci dedičského konania sa vysporiadava bezpodielové spoluvlastníctvo manželov a až zostatok sa rozdeľuje medzi dedičov. Keďže byt nie je v bezpodielovom spoluvlastníctve, potom na Vás by pripadla 1/3 z celku (manžel a 2 synovia).
Pokiaľ je Vaša mama rozvedená alebo vdova, potom pripadá na Vás s bratom po 1/2 k celku ak sa v dedičskom konaní nedohodnete inakšie.
Byt môže mama vyporiadať aj teraz, napr. darovať Vám podiel na byte, prípadne aj celý byt, s tým, že v jej prospech bude zriadené doživotné právo bývania. Je to vec Vašej dohody.
JUDr. Milan Ficek, advokát